Hele 11 tilfælde af spirituskørsler var nogle af de ting, der holdt Nordjyllands Politi beskæftiget natten til søndag. Blandt andet i Blokhus, Frederikshavn, Nørresundby og i Aalborg centrum stødte politiet tilfældigt på nogle af de mange spritbilister. I tre af tilfældene resulterede spirituskørslen i deciderede færdselsuheld, dog ingen alvorligt. - 11 spritbilister fra lørdag aften til søndag morgen er mange, og også for mange. Der har ikke været tale om en spritrazzia fra vores side, alle spritbilisterne blev fanget tilfældigt, siger vagtchef hos Nordjyllands Politi Bruno Brix til tv2nord.dk.
Nordjyllands Politi havde travlt med at fange spritbilister natten til søndag.